रायपुर- किसान की आत्महत्या पर कांग्रेस ने बनाई जांच समिति
बालोद जिले के बालोदगहन गांव के किसान चरण सिंह नेताम की आत्महत्या को गंभीरता से लेते हुए प्रदेश कांग्रेस अध्यक्ष ने जांच समिति बना दी है। प्रदेश कांग्रेस अध्यक्ष भूपेश बघेल ने क्षेत्रीय विधायक भैया राम सिन्हा के नेतृत्व में 6 सदस्यों का जांच दल बनाया है। जांच समिति में संजारी बालोद के विधायक भैयाराम सिन्हा, पीसीसी के सचिव तुकाराम साहू, जिला पंचायत के सभापति अभिषेक शुक्ला, जिला पंचायत सदस्य पुरषोत्तम पटले, बालोद ब्लाक कांग्रेस अध्यक्ष प्यारे लाल केसरिया, जिला कांग्रेस अध्यक्ष चंद्रेश हिरवानी को सदस्य बनाया गया है। जांच दल को तत्काल घटना स्थल जाकर परिजन और गांव वालों से बात कर हफ्ते भर के भीतर रिपोर्ट देने को कहा गया है।
hin_Deva hin_Deva